Rezultatele la Bacalaureat 2024 vor fi afișate azi pe edu.ro și anunțate la 11:30 de Ministerul Educației
Rezultatele la Bacalaureat 2024 vor fi publicate luni, 8 iulie, pe bacalaureat.edu.ro, dar și la avizierele centrelor de examen. Rezultatele la BAC 2024, pe județe, vor fi disponibile și pe Digi24.ro. Primele rezultate de la Bacalaureat 2024, înainte de contestații, vor fi prezentate astăzi, la ora 11:30, într-o conferință de presă susținută de Ligia Deca, ministrul Educației. Rezultatele la BAC 2024 sunt în format anonimizat, ceea ce înseamnă că pe pagina online dedicată apar coduri în dreptul cărora vor fi afișate notele și mediile. Fiecare candidat a primit anterior afișării rezultatelor codul specific.